CELEX: 62014TA0045
Language: hr
Date: 2015-09-18 00:00:00
Title: Predmet T-45/14: Presuda Općeg suda od 18. rujna 2015. – HTTS i Bateni protiv Vijeća („Zajednička vanjska i sigurnosna politika — Mjere ograničavanja protiv Irana — Zamrzavanje financijskih sredstava — Kriterij koji se odnosi na pružanje ključnih usluga IRISL-u ili subjektima u njegovom vlasništvu, pod njegovim nadzorom ili koji djeluju za njegov račun — Pravo na učinkovitu sudsku zaštitu — Obveza obrazlaganja — Očita pogreška u ocjeni — Pravo vlasništva — Sloboda poduzetništva — Pravo na poštovanje obiteljskog života — Proporcionalnost”)

3.11.2015   
            
            
               HR
            
            
               Službeni list Europske unije
            
            
               C 363/36
            
         Presuda Općeg suda od 18. rujna 2015. – HTTS i Bateni protiv Vijeća
   (Predmet T-45/14) (1)
   
   ((„Zajednička vanjska i sigurnosna politika - Mjere ograničavanja protiv Irana - Zamrzavanje financijskih sredstava - Kriterij koji se odnosi na pružanje ključnih usluga IRISL-u ili subjektima u njegovom vlasništvu, pod njegovim nadzorom ili koji djeluju za njegov račun - Pravo na učinkovitu sudsku zaštitu - Obveza obrazlaganja - Očita pogreška u ocjeni - Pravo vlasništva - Sloboda poduzetništva - Pravo na poštovanje obiteljskog života - Proporcionalnost”))
   (2015/C 363/44)
   Jezik postupka: njemački
   
      Stranke
   
   
      Tužitelji: HTTS Hanseatic Trade Trust & Shipping GmbH (Hamburg, Njemačka) i Naser Bateni (Hamburg) (zastupnici: u početku M. Schlingmann i F. Lautenschlager, zatim Schlingmann, odvjetnici)
   
      Tuženik: Vijeće Europske unije (zastupnici: M. Bishop i J.-P. Hix, agenti)
   
      Predmet
   
   Zahtjev za poništenjem Odluke Vijeća 2013/661/ZVSP od 15. studenoga 2013. o izmjeni Odluke 2010/413/ZVSP o mjerama ograničavanja protiv Irana (SL L 306, str. 18.) i Provedbene uredbe Vijeća (EU) br. 1154/2013 od 15. studenoga 2013. o provedbi Uredbe (EU) br. 267/2012 o mjerama ograničavanja protiv Irana (SL L 306, str. 3.), u dijelu u kojem se odnosi na tužitelje.
   
      Izreka
   
   
               1.
            
            
               Poništava se Odluka Vijeća 2013/661/ZVSP od 15. studenoga 2013. o izmjeni Odluke 2010/413/ZVSP o mjerama ograničavanja protiv Irana, u dijelu u kojem se njome na popis iz Priloga II. Odluci Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP uvrštavaju imena HTTS Hanseatic Trade Trust & Shipping i ono Nasera Batenija.
            
         
               2.
            
            
               Poništava se Provedbena uredba Vijeća (EU) br. 1154/2013 od 15. studenoga 2013. o provedbi Uredbe (EU) br. 267/2012 o mjerama ograničavanja protiv Irana u dijelu u kojem se njome na popis iz Priloga IX. Uredbi Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe (EU) br. 961/2010 uvrštavaju imena HTTS Hanseatic Trade Trust & Shipping i ono Nasera Batenija.
            
         
               3.
            
            
               Vijeće Europske unije snosit će, uz vlastite troškove i troškove društva HTTS Hanseatic Trade Trust & Shipping, te troškove Nasera Batenija.
            
         
      (1)  SL C 71, 8. 3. 2014.